Juan Maria Uriarte

Juan Maria Uriarte Goirizelaia (Fruiz, Bizkaia, 1933ko ekainaren 7a -) bizkaitar elizgizona da. Zamorako eta Donostiako apezpiku izan da.

Bizitza 
Bilboko Seminarioan ikasi eta 1957ko uztailaren 28an presbitero ordenatua izan zen.Bilboko Seminarioan hainbat zeregin eta kargu zituen bitartean, 1963an Teologia ikasi zuen Comillasko Eliz Unibertsitatean, eta, 1974an, Psikologia Lovainako Unibertsitatean. Psikologia irakasle izan zen Deustu eta Salamancako unibertsitateetan, eta 1974an Bilboko Seminario Nagusiko errektore izendatu zuten.

1976an Paulo VI.ak apezpiku ordenatu eta hasieran Bilboko elizbarrutiaren apezpiku laguntzailea izan zen. 1991ko urriaren 17an Zamorako apezpiku egin zuen Joan Paulo II.ak, eta, 2000ko urtarrilaren 13an, Donostiako elizbarrutiaren apezpiku, Jose Maria Setienek bertako gotzain izateari uztea erabaki zuenean. Uriartek ez zion muzin egin Euskal Herriak bizi zuen egoerari buruz hitz egiteari eta gaiari inguruko iritziak emateari, eta beti saiatu zen biktima guztiengandik hurbil egoten. ETAren biktimei hurbildu zaien bezalatsu salatu izan zuen ETAko presoen egoera, betiere indarkeriaren aurkako agertuz. 1998an ETA eta Espainiako gobernuaren arteko bitartekaritza lanak egin zituen.

2009an, José Ignacio Munillak ordezkatu zuen apezpiku karguan.

Erreferentziak

Kanpo estekak 
  Donostiako elizbarrutiaren fitxa
  www.catholic-hierarchy.org

Fruiztarrak
Donostiako apezpikuak
Deustuko Unibertsitateko irakasleak
Salamancako Unibertsitateko irakasleak
Apezpiku katolikoak